ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
சுகாதாரம் மற்றும் எரிசக்தித்தளத்தின் செயல்பாடு மீதான உலக சுகாதார அமைப்பின் உயர் நிலைக் கூட்டணியின் முதலாவது கூட்டத்தில் டாக்டர் ஹர்ஷ் வர்தன் உரை
சுகாதாரம் மற்றும் எரிசக்தித் தளத்தின் செயல்பாடு மீதான உலக சுகாதார அமைப்பின் உயர்நிலைக் கூட்டணியின் முதலாவது கூட்டத்தில் மத்திய சுகாதார மற்றும் குடும்ப நல அமைச்சர் டாக்டர் ஹர்ஷ் வர்தன் காணொலி வாயிலாக நேற்று உரையாற்றினார். உலக வங்கி, ஐக்கிய நாடுகள் வளர்ச்சித் திட்டம், ஐக்கிய நாடுகள் மனித உரிமைகள் மன்றம், சர்வதேச புதுப்பிக்கத்தக்க எரிசக்தி முகமை முதலிய அமைப்புகளின் தேசியத் தலைவர்களும், பிரதிநிதிகளும் இந்தக் கூட்டத்தில் கலந்துகொண்டனர்.
அமைச்சர் டாக்டர் ஹர்ஷ் வர்தனின் உரை பின்வருமாறு:
மனித உயிர்களைக் காக்கவும், உலகம் முழுவதும் உயிரிழப்புகளைக் குறைக்கவும் தேவையான அசாதாரண நடவடிக்கைகளில் அரசும் குடிமக்களும் ஈடுபடும் வகையில் கொவிட்-19 பெருந்தொற்று முன்னெப்போதும் இல்லாத வகையில் உலகை பெரிதும் அச்சுறுத்தி வருகிறது. பெருந்தொற்று மற்றும் அதன் மேலாண்மைக்காக மேற்கொள்ளப்படும் எண்ணற்ற நடவடிக்கைகள் பல்வேறு துறைகளில் பிரம்மாண்ட சார்புநிலையை எடுத்துரைக்கிறது. செயல்திறன் வாய்ந்த மற்றும் நிலையான சேவைகளை வழங்குவதற்காக, நமது கொள்கைகளில், துறைகள் இடையேயான இணைப்பு பிரதிபலிக்கப்பட வேண்டியதன் அவசியத்தையும் அது அடிக்கோடிட்டுக் காட்டியுள்ளது.
மனித ஆரோக்கியத்தில் பருவநிலை மாற்றத்தால் ஏற்படும் தாக்கம் பற்றி பொதுமக்கள், மருத்துவப் பணியாளர்கள் மற்றும் கொள்கைகளை வகுப்பாளர்கள் இடையே விழிப்புணர்வை ஏற்படுத்தும் பலதரப்பட்ட நோக்கங்களுடன் பருவநிலை மாற்றம் மற்றும் மனித ஆரோக்கியம் மீதான தேசிய செயல் திட்டம் என்ற நிபுணர் குழுவை எங்களது அரசு உருவாக்கியது. கண்டறியப்பட்ட பருவநிலை சார்ந்த நோய்கள் பற்றிய குறிப்பிட்ட சுகாதார செயல்திட்டங்கள் மற்றும் 'ஒரே ஆரோக்கியம்' ஆகியவற்றை உள்ளடக்கிய அறிக்கையை இந்த தேசிய நிபுணர்குழு அண்மையில் கடந்த ஏப்ரல் மாதம் சமர்ப்பித்தது.
“பசுமை மற்றும் பருவநிலை நெகிழ்திறன் மருத்துவ வசதிகளைக்” கருத்தில் கொண்டு கடந்த 2017-ஆம் ஆண்டு மாலே பிரகடனத்தில் இந்தியா கையெழுத்திட்டதுடன், எந்தவிதமான பருவ நிகழ்வையும் எதிர்கொள்ளும் வகையில் பருவநிலை- நெகிழ்திறன் மருத்துவ வசதிகளை ஊக்குவிக்க சம்மதம் தெரிவித்தது. குறைந்த கரியமில வெளியீடுகள் மற்றும் உள்ளடக்கிய வளர்ச்சி உடனான பொருளாதார மேம்பாட்டிற்கான புதிய மாதிரியின் முன்னோடியாகத் திகழும் தனித்துவம் வாய்ந்த நிலையில் இந்தியா தற்போது உள்ளது. உலகளாவிய மருத்துவ செயல்களை அடைவதும் முக்கிய தீர்மானிக்கும் அம்சங்களுள் ஒன்று.
மருத்துவம் மற்றும் எரிசக்தித் துறைகளில் திறனை மேலும் வலுப்படுத்துவதற்காக வளங்களை ஏற்படுத்துவதற்கு நிலையான அரசியல் மற்றும் நிதியில் அதிக ஈடுபாட்டை வெளிப்படுத்துவது காலத்தின் கட்டாயம் என்று நாங்கள் கருதுகிறோம். கொவிட்-19 தொற்றுக்குப் பிந்தைய காலக்கட்டத்திற்கு நாடுகள் தயாராகி வரும் வேளையில், உலகளாவிய நிலையை மீட்டமைப்பதில் ஏராளமான வாய்ப்புகள் உள்ளன. இலக்குகளுடன் கூடிய பசுமை ஊக்குவிப்புத் திட்டங்கள், பல்வேறு நாடுகளில் எரிசக்தி மாற்றங்களை வலுப்படுத்தவும், பொருளாதாரத்தை நிலைநாட்டவும் உதவிகரமாக இருக்கும். இந்தக் கூட்டுக் குழுவின் ஒருங்கிணைந்த மற்றும் கூட்டு நடவடிக்கைகள் பசுமையான மற்றும் ஆரோக்கியமான பூமியை உருவாக்க ஏதுவாக இருக்கும் என்று நான் நம்புகிறேன்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1725863
------
(Visitor Counter : 205
குடியரசுத் தலைவர் செயலகம்
குடியரசுத் தலைவர், டாக்டர்.ஏ.பி.ஜே. அப்துல் கலாமின் 4-ம் ஆண்டு நினைவு தின உரையாற்றினார்
டாக்டர். ஏ.பி.ஜே. அப்துல் கலாமின் 4-வது நினைவு தினத்தையொட்டி, குடியரசுத் தலைவர் திரு. ராம்நாத் கோவிந்த், புதுதில்லியில் இன்று  உரையாற்றினார்.
நிகழ்ச்சியில் உரையாற்றிய குடியரசுத் தலைவர், டாக்டர் அப்துல் கலாம், அறிவியலுக்கு எவ்வளவு முக்கியத்துவம் அளித்தாரோ, அதே அளவுக்கு ஆன்மீகத்துக்கும் முக்கியத்துவம் வழங்கினார். சாதாரண மக்களுக்கும் அறிவியல் மீதான ஆர்வத்தை தூண்டுவது அவருடைய தலையாய பணியாகும். இதை ஒரு அமைப்பாக அவர் செயல்படுத்தினார். அவர் அனைத்து மதத்துறவிகளையும், ஆன்மீகவாதிகளையும் சந்தித்துப் பேசி, ஏதாவது ஒன்றை கற்று கொள்ள விரும்பினார் என்று தெரிவித்தார். அவர் எழுதிய நூல்களுள் 'புதிய இந்தியாவை உருவாக்குதல்' என்ற சிறிய நூலில், துறவிகள் மற்றும் புனிதர்களிடமிருந்து கற்றல் என்ற அத்தியாயம் உள்ளது. அந்த அத்தியாயத்தில், டாக்டர். கலாம், தான் சந்தித்த துறவிகள், புனிதர்கள் குறித்த தனது பார்வையை மரியாதையுடன் முன்வைத்துள்ளார். டாக்டர். கலாம், அறிவியல், தத்துவம் மற்றும் வளர்ச்சி நெறிமுறைகளுக்கு சம அளவில் முக்கியத்துவம் அளித்தார் என்று கூறினார்.
டாக்டர். கலாமின் நற்பண்பு மற்றும் அவரது புகழ் இரண்டும் பிரிக்க முடியாத ஒன்றாக இணைந்துள்ளன என்று குடியரசுத் தலைவர் குறிப்பிட்டார். தேசத்தின் மீது தீரான அன்பு வைத்திருந்த சிறந்தக் குடிமகனை நினைத்து ஒவ்வொரு இந்தியக் குடிமகனும் பெருமைப்படுகிறோம் என்றார்.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1842794
எரிசக்தி அமைச்சகம்
என்டிபிசி-யின் சிஎஸ்ஆர் திட்டத்தின் கீழ் பாட்னாவில் உள்ள ஐஜிஐஎம்எஸ்-க்கு 4 ஏஎல்எஸ் ஆம்புலன்ஸ்களை மின்துறை அமைச்சர் கொடியசைத்து அனுப்பி வைத்தார்
தேசிய அனல் மின் கழகத்தின்  பெரு நிறுவன சமூகப் பொறுப்புத் திட்டத்தின் கீழ் பாட்னாவில் உள்ள மருத்துவ விஞ்ஞானத்திற்கான இந்திரா காந்தி கல்விக்கழகத்திற்கு  நவீன உயிர்க்காப்பு வசதிகள் கொண்ட  4 ஆம்புலன்ஸ்களை மத்திய மின்சாரம், புதிய மற்றும் புதுப்பிக்கவல்ல எரிசக்தித் துறை அமைச்சர் திரு.ஆர்.கே.சிங் கொடியசைத்து அனுப்பி வைத்தார்.
ஐஜிஐஎம்எஸ் நிர்வாக அலுவலக வளாகத்தில் ஏற்பாடு செய்யப்பட்டிருந்த நிகழ்ச்சியில், காணொலி காட்சி மூலம் புதுதில்லியிலிருந்து பங்கேற்ற மத்திய அமைச்சர் திரு.ஆர்.கே.சிங், ஐஜிஐஎம்எஸ் மருத்துவ மேற்பார்வையாளர் டாக்டர் மனீஷ் மண்டலிடம் ஆம்புலன்ஸ் சாவிகளை ஒப்படைத்தார். பீகார் எரிசக்தித் துறை அமைச்சர் திரு.பிஜேந்திர பிரசாத் யாதவ், சுகாதாரத்துறை அமைச்சர் திரு.மங்கல் பாண்டே ஆகியோர் நிகழ்ச்சியில் நேரடியாக கலந்து கொண்டனர்.
பெரு நிறுவனம் சமூக பொறுப்புத் திட்டத்தின் கீழ் பீகார் மாநிலத்திற்கு என்டிபிசி கடந்த 4 ஆண்டுகளில் 3,200 கோடிக்கும் அதிகமாக செலவு செய்துள்ளது என்று அமைச்சர் திரு.ஆர்.கே.சிங் கூறினார். ஐஜிஐஎம்எஸ்-க்கு ஏற்கனவே 10 ஆம்புலன்ஸ்கள் வழங்கப்பட்டிருப்பதாகவும் பீகார் அரசின் வேண்டுகோளை அடுத்து மேலும் இரண்டு ஆம்புலன்ஸ்கள் வழங்கப்படும் என்றும் அவர் கூறினார்.
பிரதமர் அலுவலகம்
காசியில் தமிழ் நடிகர் விஷாலின் அற்புதமான அனுபவத்தை பிரதமர் பாராட்டினார்
காசியை தமிழ் நடிகர் விஷால் பாராட்டியது குறித்து பிரதமர் திரு நரேந்திர மோடி மகிழ்ச்சி தெரிவித்துள்ளார்.
நடிகரின் ட்வீட்டுக்கு பதிலளிக்கும் வகையில், பிரதமர் ட்வீட் செய்துள்ளார்;
"காசியில் உங்களுக்கு ஒரு அற்புதமான அனுபவம் கிடைத்ததில் மகிழ்ச்சி."
ரெயில்வே அமைச்சகம்
ரயில்வே விளையாட்டு வீரர்களுக்கான புதிய பதவி உயர்வு கொள்கைக்கு திரு. பியூஷ் கோயல் ஒப்புதல்
ரயில்வேயில் பணிபுரியும் விளையாட்டு வீரர்களுக்கான புதிய பதவி உயர்வு கொள்கைக்கு ரயில்வே, நிலக்கரித் துறை மற்றும் நிதியமைச்சர் திரு. பியூஷ் கோயல் ஒப்புதல் அளித்துள்ளார். இதன்படி ஒலிம்பிக்கில் பதக்கம், பட்டம் வெல்லும் விளையாட்டு வீரர்களுடன், பத்மஸ்ரீ விருது பெற்ற விளையாட்டு வீரர்கள் மற்றும் பயிற்சியாளர்களும் அதிகாரிகளாக பதவி உயர்வு பெறுவார்கள்.
விளையாட்டு வீரர்களின் திறமைக்கு அங்கீகாரம் அளிக்கும் வகையில், ஒலிம்பிக் போட்டிகளில் இரண்டு முறை பங்கேற்றவர்கள், ஆசிய விளையாட்டுப் போட்டிகள் மற்றும் காமன்வெல்த் போட்டிகளில் பதக்கம் வென்றவர்களுக்கு, அதிகாரிகள் அளவிலான பதவி உயர்வு வழங்க தற்போது முடிவு செய்யப்பட்டுள்ளது. மேலும் அர்ஜூனா, ராஜீவ் காந்தி கேல் ரத்னா விருது பெறும் ரயில்வே விளையாட்டு வீரர்களுக்கும் இந்தப் பதவி உயர்வு பொருந்தும்.
விளையாட்டு வீரர்களின் திறமையை வெற்றிகரமாக பயன்படுத்தும் பயிற்சியாளர்களின் பங்களிப்பும் உரிய முறையில் அங்கீகரிக்கப்படும். ஒலிம்பிக், உலகக் கோப்பை, உலகச் சாம்பியன் பட்டம், ஆசிய விளையாட்டுப் போட்டிகள், காமன்வெல்த் போட்டிகளில் குறைந்தபட்சம் 3 பதக்கங்களை வெல்லும் விளையாட்டு வீரர்களின் பயிற்சியாளர்களும், ஒலிம்பிக் போட்டியில் குறைந்தபட்சம் ஒரு பதக்கம் வெல்லும் வீரரின் பயிற்சியாளர்களும் அதிகாரி அந்தஸ்த்தில் பதவி உயர்வு பெற தகுதி பெறுவார்கள்.
இந்த தாராளமயமாக்கப்பட்ட பதவி உயர்வு கொள்கை நாட்டின் விளையாட்டு வீரர்களுக்கும், பயிற்சியாளர்களுக்கும் ஊக்கமளிக்கும். மேலும், விளையாட்டுத் துறையை மேம்படுத்தும் ரயில்வேயின் உறுதிப்பாட்டையும் இது விளக்கும்.
2018 காமன்வெல்த் போட்டிகளில் பதக்கம் வென்றவர்களுக்கு கடந்த ஏப்ரல் மாதம், தேசிய ரயில் அருங்காட்சியகத்தில், ரயில்வே விளையாட்டு மேம்பாட்டு வாரியம் ஏற்பாடு செய்திருந்த பாராட்டு விழாவில், ரயில்வே தடகளப் போட்டியாளர்களின் நியாயமான விருப்பங்களை நிறைவேற்றும் வகையில் மேம்பாட்டுக் கொள்கை விரைவில் வகுக்கப்படும் என்று திரு. பியூஷ் கோயல் அறிவித்தார். பதக்கம் பெறுபவர்களுடன் விளையாட்டுத் துறையில் பெரும் திறமைகளை வெளிப்படுத்தும் முயற்சியில் ஈடுபடுபவர்களும் கவுரவப்படுத்தப்படுவார்கள் என்று அவர் கூறினார். வெற்றிகரமான விளையாட்டு வீரர்களை உருவாக்கும் பயிற்சியாளர்களின் பங்கையும் அமைச்சர் பாராட்டினார்.
ஜல்சக்தி அமைச்சகம்
தேசிய நீர் மேம்பாட்டு முகமையின் நிர்வாகக் குழுக் கூட்டம்
தேசிய நீர் மேம்பாட்டு முகமையின் 69-வது நிர்வாகக் குழுக் கூட்டம் காணொலி காட்சி வாயிலாக நடைபெற்றது. மத்திய ஜல்சக்தி அமைச்சகத்தின் நீர்வளம், நதிகள் மேம்பாடு & கங்கை புனரமைப்புத்துறை செயலாளர் இக்கூட்டத்திற்கு தலைமை வகித்தார். இந்தக் கூட்டத்தில் தேசிய நீர் மேம்பாட்டு முகமையின் 2020-21 ஆம் ஆண்டுக்கான ஆண்டறிக்கை மற்றும் வருடாந்திர கணக்குகளுக்கு நிர்வாகக் குழுவின் ஒப்புதல் அளிக்கப்பட்டது. மேலும் 2021-22 ஆம் ஆண்டுக்கான திட்டங்கள் மற்றும் பணிகளின் முன்னேற்றம், பல்வேறு நதிகள் இணைப்புத் திட்டங்கள் தேசிய நதிகள் இணைப்பு ஆணையம் அமைப்பது, 7-வது இந்திய தண்ணீர் வாரம் மற்றும் பிரிக்ஸ் நீர்வள அமைப்புகளை ஏற்படுத்துவது மற்றும் முதலாவது பிரிக்ஸ் நீர்வள அமைச்சர்கள் மாநாட்டை நடத்துவது குறித்தும் இந்தக் கூட்டத்தில் விவாதிக்கப்பட்டது.
மாநில அரசுகளின் முதன்மைச் செயலாளர்கள் / தலைமைப் பொறியாளர்கள், நித்தி ஆயோக், மத்திய நீர்வள ஆணையம் மற்றும் வேளாண் துறை, மத்திய நிலத்தடி நீர் வாரியம்,இந்திய வானிலை ஆய்வு மையம், போன்றவற்றின் பிரதிநிதிகளும் இந்தக் கூட்டத்தில் கலந்து கொண்டனர்.
தகவல் மற்றும் ஒலிபரப்பு அமைச்சகம்
வெளிநாட்டினர் தங்கள் திரைப்படங்களை படமாக்க இந்தியாவிற்கு வர வேண்டும் - கேன்ஸ் திரைப்பட விழாவில் மத்திய அமைச்சர் டாக்டர் எல். முருகன் அழைப்பு
வெளிநாட்டினர் தங்கள் திரைப்படங்களை படமாக்க இந்தியாவிற்கு வர வேண்டும் என கேன்ஸ் திரைப்பட விழாவில் மத்திய அமைச்சர் டாக்டர் எல். முருகன் அழைப்புவிடுத்துள்ளார்.
மத்திய தகவல் ஒலிபரப்பு, மீன்வளம், பால்வளம் மற்றும் கால்நடை பராமரிப்புத் துறை இணை அமைச்சர் டாக்டர் எல். முருகன் கேன்ஸ் திரைப்பட விழாவில் இந்தியா அரங்கில்  இன்று நடைபெற்ற வட்ட மேசை மாநாட்டில் பங்கேற்றுப் பேசினார்.
இந்தியாவில் ஒவ்வொரு ஆண்டும் 20-க்கும் மேற்பட்ட மொழிகளில் அதிக எண்ணிக்கையிலான திரைப்படங்கள் தயாரிக்கப்படுகின்றன என்றும் ஒரு பில்லியனுக்கும் அதிகமான திரைப்பட பார்வையாளர்களின் சந்தையாக இந்தியா திகழ்கிறது என்றும் முருகன் தெரிவித்தார்.
அரசின் சாதனைகள் குறித்துப் பேசிய அமைச்சர், பிரதமர் திரு நரேந்திர மோடி தலைமையிலான அரசு 2014 ஆம் ஆண்டு ஆட்சிப் பொறுப்பேற்றதில் இருந்து திரைத்துறையினரின் நலனுக்காக பல்வேறு முயற்சிகள் மேற்கொள்ளப்பட்டு வருகின்றது என்றார்.
குறிப்பாக ஸ்டார்ட்அப் நிறுவனங்களுக்கு அரசு அளித்துள்ள ஊக்குவிப்புகளைக் குறிப்பிட்ட அவர், திரைப்படத் தயாரிப்புத் துறையில் இருந்து திறமையான இந்திய ஸ்டார்ட்அப்களை சர்வதேச பார்வையாளர்களிடம் கொண்டு செல்வதற்காக கேன்ஸ் திரைப்பட விழாவில் எண்ணற்ற இந்திய திரைப்படத்துறையினர் பங்கேற்க மத்திய அரசு வழிவகை செய்துள்ளது என்றார்.
வெளிநாட்டுத் திரைப்படத் தயாரிப்பாளர்களை இணைத்து திரைப்படங்களைத் தயாரிப்பதற்கு அரசாங்கத்தால் வழங்கப்படும் பல்வேறு சலுகைகள் குறித்தும், இந்தியாவில் வெளிநாட்டுப் படங்களின் படப்பிடிப்புக்கு வழங்கப்படும் ஊக்குவிப்புகளையும் அமைச்சர் முருகன் அப்போது எடுத்துரைத்தார். கதை சொல்லும் பாரம்பரியம் மற்றும் ராமாயணம் மற்றும் மகாபாரதம் போன்ற இதிகாசங்களின் பாரம்பரியத்துடன், இந்தியா இப்போது மாறுவதை நோக்கமாகக் கொண்டுள்ளது. "திரைப்படத் தணிக்கை உள்ளிட்ட பல்வேறு சேவைகளுக்கான அலுவலகத்தை விரிவுபடுத்தி, ஒற்றைச் சாளரத்தின் கீழ் பல்வேறு அனுமதிகளைப் பெறுவதற்கான நடைமுறையை தடையின்றி செயல்படுத்துகின்றன" என்றும் அவர் மேலும் கூறினார்.
இன்றையச் சூழலில் பார்வையாளர்களுக்கு மொழி ஒரு தடையாக இல்லை என்றும், இந்தியாவில் இருந்து வரும் பிராந்தியத் திரைப்படங்கள் இப்போது உலகளாவிய கவனத்தை ஈர்த்துள்ளன என்றும் டாக்டர் முருகன் தெரிவித்தார்.
இந்த விழாவில் பங்கேற்றுள்ள வெளிநாட்டுத் திரைப்படக் கலைஞர்கள் அனைவரையும் “இந்தியாவில் படமெடுக்க வாருங்கள்” என்றும் இந்தியாவில் நடைபெறும் பல்வேறு திரைப்பட விழாக்களில் பங்கேற்க வேண்டும் என்றும் அமைச்சர் முருகன் அழைப்பு விடுத்தார்.
இந்த நிகழ்ச்சியில், அமெரிக்கா, ஜெர்மனி, இத்தாலி, இங்கிலாந்து, ஸ்வீடன், ஃபிலிப்பைன்ஸ் ஆகிய நாடுகளைச் சேர்ந்த திரைப்படத்துரையினர் மற்றும் நிர்வாகிகள் பங்கேற்றனர்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் கொவிட் தடுப்பூசி போட்டுக் கொண்டவர்களின் எண்ணிக்கை 3 கோடியை நெருங்குகிறது
நாட்டில் இன்று காலை 7 மணி வரை, கொவிட் தடுப்பூசி போட்டுக் கொண்டவர்களின் எண்ணிக்கு 3 கோடியை  நெருங்கியுள்ளது. 60 வயதுக்கு மேற்பட்டவர்களில் 81,87,007 பேருக்கு தடுப்பூசி போடப்பட்டுள்ளது.
57வது நாளான நேற்று, 15 லட்சத்துக்கும் மேற்பட்டோருக்கு  தடுப்பூசி போடப்பட்டுள்ளது.
ஆனால், சில மாநிலங்களில் தினசரி கொவிட் பாதிப்பு மிகவும் அதிகரித்துள்ளது. கடந்த 24 மணி நேரத்தில், 25,320 பேருக்கு கொரோனா தொற்று ஏற்பட்டுள்ளது. இவர்களில் மகாராஷ்டிரா, கேரளா, பஞ்சாப், கர்நாடகா, குஜராத், தமிழகம் மற்றும் மத்தியப் பிரதேசத்தைச் சேர்ந்தவர்கள் 87.73 சதவீதம் பேர்.
மகாராஷ்டிராவில் அதிகபட்சமாக 15,602 பேருக்கு பாதிப்பு ஏற்பட்டுள்ளது. அடுத்ததாக கேரளாவில் 2,035 பேருக்கும், பஞ்சாப்பில் 1510 பேருக்கும் புதிதாக பாதிப்பு ஏற்பட்டுள்ளது.
நாட்டில் கொவிட் சிகிச்சை பெறுபவர்களின் எண்ணிக்கை இன்று 2.10 லட்சமாக  உள்ளது.
நாட்டில் குணமடைந்தவர்களின் மொத்த எண்ணக்கை 1,09,89,897- ஆக உள்ளது.
குணமடைந்தோர் வீதம் 96.75 சதவீதம்.
கடந்த 24 மணி நேரத்தில் 16,637 பேர் குணமடைந்துள்ளனர். 161 பேர் உயிரிழந்துள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1704694
பாதுகாப்பு அமைச்சகம்
இந்தியா, ஃபிரான்ஸ், ஐக்கிய அரபு எமிரேட்ஸ் ஆகியவற்றின் முதலாவது கடல் சார்ந்த கூட்டுப் பயிற்சி நிறைவடைந்தது
இந்தியா, ஃபிரான்ஸ், ஐக்கிய அரபு எமிரேட்ஸ் ஆகியவற்றின் கப்பல் படைகள் பங்கேற்ற முதலாவது முத்தரப்பு கூட்டுப் பயிற்சி ஜூன் 7,8 தேதிகளில் வெற்றிகரமாக நடந்து முடிந்திருப்பது வரலாற்றில் முத்தரப்பு ஒத்துழைப்பு சாதித்துள்ள மற்றொரு முக்கியத்துவம் வாய்ந்த நடவடிக்கையாகும்.
இந்தக் கூட்டுப்பயிற்சி மூன்று நாடுகளின் கப்பற்படைகளுக்கு இடையே ஒத்துழைப்பை விரிவுபடுத்துவதை நோக்கமாகக் கொண்டது. கடற்பகுதியில் ஏற்படும் பாரம்பரிய மற்றும் பாரம்பரியமற்ற அச்சுறுத்தல்களை எதிர்கொள்வதற்கான நடவடிக்கைகளுக்கும் இது வழிவகுக்கும். கடல்சார்ந்த வணிகத்தை உறுதி செய்வதில் ஒத்துழைப்பை இது அதிகரிப்பதோடு, இந்தப் பிராந்தியத்தின் கடற்பகுதியில் சுதந்திரமான கப்பல் போக்குவரத்துக்கும் பயன்படும்.
குடியரசுத் துணைத் தலைவர் செயலகம்
மக்கள் வாழ்க்கையை மேம்படுத்தாவிட்டால் அறிவியல் ஆய்வால் பயனில்லை: குடியரசுத் துணைத் தலைவர்
“மக்கள் வாழ்க்கையை மேம்படுத்தாவிட்டால், அறிவியல் ஆய்வுகளால் எவ்வித பயனுமில்லை” என்று குடியரசுத் துணைத் தலைவர் திரு. எம். வெங்கைய நாயுடு குறிப்பிட்டார்.
விண்வெளியில் குடியேறுவது குறித்த ஆசிய மண்டல அளவிலான வடிவமைப்புப் போட்டியில்  வெற்றி பெற்ற ராமகிருஷ்ணாபுரம், தில்லி பப்ளிக் பள்ளி மாணவர்களிடையே அவர் உரையாடினார். அப்போட்டியில் வென்ற மாணவர்கள் அடுத்து அமெரிக்காவில் நாஸா மையத்தில் நடைபெறும் உலகளவில் நடத்தப்படும் இறுதிப் போட்டியில் பங்கேற்கிறார்கள்.
மாணவர்களிடம் பேசிய குடியரசுத் துணைத் தலைவர், “அறிவியல் தொழில்நுட்பத்தின் இறுதி நோக்கம் மனித வாழ்க்கையை மேம்படுத்துவதாகத்தான் இருக்க வேண்டும். இந்த அரிய வாய்ப்பில் பங்கேற்ற மாணவர்கள் விண்வெளி குடியேற்ற மாதிரி வடிவமைப்பை உருவாக்குவதில் காட்டிய உழைப்பையும் அர்ப்பணிப்பு உணர்வையும் அவர் பெரிதும் பாராட்டி, “இது மகத்தான சாதனை” என்றார்.
இந்த வாய்ப்பை மாணவர்கள் உரிய முறையில் பயன்படுத்திக் கொள்ள வேண்டும். புதிய அனுபவங்களைப் பெற வேண்டும். அந்த அனுபவங்களை நடைமுறை வாழ்க்கையில் பயன்படுத்த வேண்டும் என்றும் இந்தப் பயணம் விண்வெளி அறிவியல் தொழில்நுட்பம் சார்ந்த அறிவை மேம்படுத்த்த் துணை புரியும் என்றும் குறிப்பிட்டார் திரு. வெங்கைய நாயுடு.
குடியரசுத் துணைத் தலைவரின் உரையை மேலும் படிக்க இணையதளம் : www.pib.nic.in.
சுற்றுச்சூழல் மற்றும் வனத்துறை அமைச்சகம்
இந்தியாவின் ஜி-20 தலைமைத்துவம், ஜப்பானின் ஜி-7 தலைமைத்துவம் இணைந்து வசுதைவ குடும்பகம் என்பதையொட்டி, உலகின் எதிர்காலத்தை வடிவமைப்பதற்கு சிறந்த வாய்ப்பாக அமைந்துள்ளது
மத்திய சுற்றுச்சூழல், வனம் மற்றும் பருவநிலை மாற்றத்துறை அமைச்சர் திரு பூபேந்தர் யாதவ், ஜப்பான் நாட்டின் சுற்றுச்சூழல் துறை அமைச்சர் திரு அக்கிரோ நிஷிமுராவை புதுதில்லியில் இன்று சந்தித்துப் பேசினார். அப்போது ஜி-7 / ஜி-20 இணைப்பு, சுற்றுச்சூழலுக்கு ஏற்ற வாழ்க்கை முறை, கடல்சார் மற்றும் பிளாஸ்டிக் கழிவு உள்ளிட்ட விவகாரங்கள் குறித்து இருதலைவர்களும் விவாதித்தனர்.
இந்தியாவின் ஜி-20 தலைமைத்துவம், ஜப்பானின் ஜி-7 தலைமைத்துவம் இணைந்து வசுதைவ குடும்பகம் என்பதையொட்டி, உலகின் எதிர்காலத்தை வடிவமைப்பதற்கான திட்டங்களை மேற்கொள்ள சிறந்த வாய்ப்பாக உள்ளது என்று திரு பூபேந்தர் யாதவ் தெரிவித்தார். இந்தியாவின் ஜி-20 தலைமைத்துவத்திற்கு ஆதரவு அளிக்குமாறு அவர் கேட்டுக்கொண்டார். ஜப்பான் நாட்டின் ஜி-7 தலைமைத்துவத்திற்கு இந்தியா ஆதரவளிக்கும் என்று அவர் கூறினார்.
ஜப்பானின் புதிய தொழில்நுட்பத்தை இந்தியாவிற்கு கொண்டுவருவதற்கான முயற்சிக்கு அமைச்சர் பாராட்டுத் தெரிவித்தார். சுற்றுப் பொருளாதாரம் மற்றும் திறன்மிக்க வளம், குறைந்த அளவிலான கார்பன் தொழில்நுட்பம், பசுமை ஹைட்ரஜன் உள்ளிட்டவற்றில் இருதரப்பு ஒத்துழைப்பை வலுப்படுத்துவதற்கான வழிமுறைகளைக் கண்டறியும் என்று அவர் கூறினார்.
சிறப்பு சேவைகள் மற்றும் கட்டுரைகள்
பிரதமரின் மத்சய சம்படா திட்டத்தின் கீழ் 2022-23 ஆம் நிதியாண்டில் அந்தமான் நிக்கோபார் தீவுகளுக்கு 7.06 கோடி ரூபாய் நிதி ஒதுக்கீடு செய்து ஒப்புதல் அளிக்கப்பட்டுள்ளதாக மத்திய தகவல் ஒலிபரப்பு, மீன்வளம், கால்நடைப் பராமரிப்பு மற்றும் பால்வளத்துறை இணையமைச்சர் டாக்டர் எல் முருகன் தெரிவித்துள்ளார்.
வடக்கு மற்றும் மத்திய அந்தமான் மாவட்டத்திற்குட்பட்ட துர்காபூர் கிராமத்தில் உள்ள மீனவர்களுடன் அமைச்சர் முருகன் இன்று கலந்துரையாடினார்.
அப்போது அப்பகுதி மீனவர்கள், மீன்பிடித் தளத்தில் தங்களுக்கு சுத்தமானக் குடிநீர், தெருவிளக்கு, பொதுக் கழிப்பிட வளாகம், சாலை வசதி, படகுகளை நிறுத்துவதற்கான வசதி போன்றவை செய்து தர வேண்டும். மேலும் அண்டை நாட்டு மீனவர்கள் நம் கடல் எல்லைப் பகுதியில் வந்து ஆழ்கடல் மீன்பிடித் தொழிலில் ஈடுபட்டு வருவதைத் தடுக்க வேண்டும் என்பது போன்ற பல்வேறு கோரிக்கைகளை வைத்தனர்.
தொடர்ந்து மத்திய அரசின் பல்வேறு திட்டங்கள், தங்களுக்கு எந்த வகையில் உபயோகமாக இருந்தன என்பதைப் பற்றி அப்பகுதியைச் சேர்ந்த பயனாளர்கள் தங்கள் கருத்துக்களை அமைச்சரிடம் பகிர்ந்து கொண்டனர்.
இதைக் கேட்டறிந்த அமைச்சர் முருகன், மீனவர்களின் கோரிக்கைகளை 3 மாதத்திற்குள் நிறைவேற்ற வேண்டும் என உரிய துறை அதிகாரிகளுக்கு உத்தரவிட்டார்.
தொடர்ந்து மீனவர்களிடம் பேசிய அவர், நாட்டிலுள்ள மீனவர்களின் வாழ்வாதாரத்தை மேம்படுத்தி உறுதி செய்யும் வகையில் பிரதமரின் மத்சய சம்படா திட்டத்தை மத்திய அரசு செயல்படுத்தி வருகிறது. இதன் மூலம் மீன்வளம், மீன்பிடித் தளம் மற்றும் மீன்பிடி இறங்கு தளம், துறைமுகம் மேம்பாடு, ஆழ்கடல் மீன்பிடித் தொழில் மேம்பாடு போன்றவை மேற்கொள்ளப்பட்டு வருகின்றன என்றார்.
மேலும் நீலப் புரட்சி திட்டத்திற்கு 5,000 கோடி, துறைமுகங்களை மேம்படுத்தி நவீனப்படுத்த 7,000 கோடி, பிரதமரின் மத்சய சம்படா திட்டத்திற்கு 20,000 கோடி என மொத்தம் 32,000 கோடி நிதியை மீனவர்களின் நலனுக்காக மத்திய அரசு ஒதுக்கீடு செய்துள்ளது என்றார்.
நன்னீர் மீன்பிடித் தளம், மீன்குஞ்சு வளர்ப்பு, மீன் வளர்ப்புக்கான குளம் மற்றும் குட்டைகளை ஏற்படுத்துதல், 10 டன் திறன் கொண்ட சேமிப்புக் கிடங்கு அமைத்தல், குளிர்பதன சேமிப்புக் கிடங்கு மற்றும் பதப்படுத்தும் நிலையத்தை மேம்படுத்துதல், குளிர்பதன வசதிகளுடன் கூடிய படகுகளை மீனவர்களுக்கு வழங்குதல், ஐஸ் பெட்டியுடன் கூடிய மோட்டார் சைக்கிள் வழங்குதல், ஆழ்கடல் மற்றும் பாரம்பரிய மீன்பிடித் தொழிலை மேம்படுத்தல் போன்ற பணிகளுக்காக 2022-23 ஆம் நிதியாண்டில் அந்தமானுக்கு 7.6 கோடி நிதி ஒதுக்கப்பட்டு ஒப்புதல் அளிக்கப்பட்டுள்ளது என மத்திய அமைச்சர் முருகன் தெரிவித்தார்.
பின்னர் அப்பகுதியில் உள்ள மீன்பிடி இறங்கு தளத்தை அமைச்சர் பார்வையிட்டார்.
அதையடுத்து திக்லிப்பூரில் நடைபெற்ற நிகழ்ச்சியில் வடக்கு மற்றும் மத்திய அந்தமான் மாவட்ட மக்கள் பிரதிநிதிகளுடன் அமைச்சர் முருகன் கலந்துரையாடினார். இதில் மாவட்ட, ஒன்றிய மற்றும் கிராமப் பஞ்சாயத்துத் தலைவர்கள் கலந்து கொண்டு தங்கள் பகுதிகளில் நடைபெறும் மக்கள் நலத் திட்டப் பணிகள் குறித்து அமைச்சரிடம் தெரிவித்தனர்.
பின்னர் மாலை மாயாபந்தருக்குச் சென்ற அமைச்சர் முருகன் அங்கு நடைபெற்ற பொதுக்கூட்டத்தில் பங்கேற்றுப் பேசினார்.
பாதுகாப்பு அமைச்சகம்
இந்தியா-பங்களாதேஷ் கடற்படை கூட்டுப்பயிற்சி போங்கோசாகர் தொடங்கியது
இந்தியா-பங்களாதேஷ் கடற்படை இடையேயான மூன்றாவது போங்கோசாகர் கூட்டுப்பயிற்சி பங்களாதேஷில் உள்ள மோங்கலா துறைமுகத்தில் மே 24, 2022-ல் துவங்கியது. துறைமுகப் பயிற்சி மே 24, 25 ஆகிய நாட்களிலும், அதைத் தொடர்ந்து கடற்பயிற்சி வங்கக்கடலின் வடக்குப் பகுதியில் மே 26, 27 ஆகிய நாட்களிலும் நடைபெறுகிறது. இருநாட்டு கடற்படையின் திறனை மேம்படுத்தும் நோக்கில் போங்கோசாகர் கூட்டுகடற்படை பயிற்சி நடைபெறுகிறது.
இந்திய கடற்படை கப்பல் கோரா, உள்நாட்டிலேயே வடிவமைக்கப்பட்ட ஏவுகணை போர்க் கப்பலான கொர்வெட், கடற்படை ரோந்து கப்பலான சுமேதா ஆகியவை பயிற்சியில் ஈடுபட்டுள்ளன. பங்களாதேஷ் கடற்படை தரப்பில் அபு உபைதா, அலி ஹைதர் ஆகிய போர்கப்பல்கள் பயிற்சியில் ஈடுபட்டுள்ளன.
பிரதமர் அலுவலகம்
சட்டமன்ற தேர்தல் முடிவுகள்: பிரதமர் மோடிக்கு உலக தலைவர்கள் வாழ்த்து
சமீபத்தில் நடைபெற்ற சட்டமன்ற தேர்தல்களில் வெற்றிபெற்றதற்காக பிரதமர் திரு. நரேந்திர மோடிக்கு உலக தலைவர்கள் வாழ்த்து தெரிவித்துள்ளனர்.
அபுதாபி பட்டத்து இளவரசர் எச். எச். ஷேக் முகமது பின் சையத் அல் நஹ்யான், கத்தார் அரசர் எச். எச். ஷேக் தமிம் பின் ஹமது அல் தானி மற்றும் பிரான்ஸ் அதிபர் திரு. எச். இ. பிரான்காயிஸ் ஹாலண்ட் ஆகியோர் பிரதமர் மோடியை தொடர்புகொண்டு தங்களது வாழ்த்துகளை தெரிவித்தனர்.
பழங்குடியினர் நலத்துறை அமைச்சகம்
பழங்குடியினர் நல அமைச்சகத்தின் இந்தியப் பழங்குடியின கூட்டுறவு சந்தைப்படுத்துதல் கூட்டமைப்பு , பழங்குடியின மக்களின் வாழ்க்கையில் மாற்றத்தை ஏற்படுத்தியுள்ளதுடன், வாழ்வாதாரத்தையும் மேம்படுத்தியுள்ளது.
கோவிட்-19 பெருந்தொற்று , நாடு முழுவதும் மக்களின் வாழ்க்கையில் ஏற்படுத்திய  பேரழிவு கடந்த நான்கு மாத காலமாகத் தொடர்கிறது. மக்கள் தங்களது வாழ்க்கையையும், வாழ்வாதாரத்தையும் மீட்க முயற்சிக்கும் நிலையில், இந்தியப் பழங்குடியினக் கூட்டுறவு சந்தைப்படுத்துதல் கூட்டமைப்பு TRIFED பணியாளர்கள் குழு, பழங்குடியின மக்களின் முக்கிய மேம்பாட்டை நோக்கி முயற்சிகளைத் தொடர்ந்து வருகிறது.
இந்த நெருக்கடியான சூழலில், ‘’உள்ளூருக்காக குரல் கொடு’’ என்னும் தாரக மந்திரத்தைப் பின்பற்றி , ‘’ பழங்குடியினருக்காக குரல் கொடு- எனது வனம், எனது சொத்து , எனது விடியல்’’ என்பதை நடைமுறைப்படுத்த, பழங்குடியின நல அமைச்சகத்தின் இந்தியப் பழங்குடியினக் கூட்டுறவு சந்தைப்படுத்துதல் கூட்டமைப்பு TRIFED பல்வேறு சிறப்பு மிக்க முயற்சிகளை , ஏற்கனவே உள்ள திட்டங்கள் மற்றும் செயலாக்கத்துடன் மேற்கொண்டுள்ளது. இதுபோன்ற நேரத்தில், அல்லலுறும் பழங்குடியின மக்களுக்கு சமய சஞ்சீவியாக இது உருவெடுத்துள்ளது. இந்த கடினமான நேரத்தில், கடந்த சில மாதங்களாக, பழங்குடியின மக்களுக்கு உதவும் வகையில், வேலை வாய்ப்பு, வாழ்வாதார உருவாக்கம் என TRIFED மேற்கொண்ட சில முக்கிய முயற்சிகள் வருமாறு;
நமது வாழ்க்கையைத் திடீரென புரட்டிப்போட்ட பெருந்தொற்றால் நடைமுறைப்படுத்தப்பட்ட பொது முடக்கம் காரணமாக, பழங்குடியினக் கைவினைக் கலைஞர்களின் ரூ.100 கோடி மதிப்பிலான பொருள்கள் விற்கப்படாமல் இருப்பில் இருந்தன. இந்தப் பொருள்கள் விற்பனை செய்யப்படுவதை உறுதி செய்யும் வகையிலும், பாதிக்கப்பட்ட பழங்குடி குடும்பங்களுக்கு உதவும் வகையிலும், TRIFED ஒரு லட்சத்துக்கும் மேற்பட்ட பொருள்களைக் கொள்முதல் செய்து, அவற்றை ஆன்லைன் விற்பனை மூலம் விற்கும் தீவிரத்திட்டத்தை தொடங்கியுள்ளது. டிரைப்ஸ் இந்தியா வலைதளம் மூலமாகவும் , அமேசான், பிளிப்கார்ட், ஜெம் ஆகிய சில்லரை தளங்கள் வழியாகவும் அவை விற்பனை செய்யப்படும். 5000-க்கும் மேற்பட்ட பழங்குடியின கைவினைஞர்கள் குடும்பங்களுக்கு , வாழும் கலை அறக்கட்டளையுடன் சேர்ந்து, டிரைபெட் பணியாளர் குழு இலவச உணவு, ரேசன் ஆகியவற்றை வழங்கி வருகிறது.
சிறு வன உற்பத்திப் பொருள்களுக்கான குறைந்தபட்ச ஆதரவு விலைத் திட்டத்தின் கீழ், 16 மாநிலங்களில் கொள்முதல் மேற்கொள்ளப்பட்டு, ரூ.1000 கோடி என்னும் சாதனை அளவை எட்டியுள்ளது. மேலும் ரூ.2000 கோடிக்கு வர்த்தகம் புரியப்பட்டுள்ளது.
இந்த வெற்றிகரமான முயற்சிகளின் பலனாகவும், மேலும் பல நடவடிக்கைகள் மூலமாகவும், நாடு முழுவதும் உள்ள பழங்குடியின மக்களின் வாழ்க்கையை முற்றிலுமாக மாற்றுவதுடன், பாதிக்கப்பட்ட கைவினைஞர்கள் மற்றும் சேகரிப்பாளர்களின் பொருளாதார நிலையைப் புதுப்பித்து, வாழ்வாதாரத்தை மேம்படுத்தும் முயற்சியில் டிரைபெட் ஈடுபட்டுள்ளது.
(Visitor Counter : 158
சமூக நிதி மற்றும் அதிகாரமளித்தல் அமைச்சகம்
யாசகம் கேட்போரின் விரிவான மறுவாழ்வுக்கான திட்டம் 2021
நாடாளுமன்றத்தின் மக்களவையில் உறுப்பினரின் கேள்விக்கு இன்று எழுத்துப்பூர்வமாக பதிலளித்த மத்திய சமூக நீதி மற்றும் அதிகாரமளித்தல் அமைச்சர் திரு வீரேந்திர குமார் கீழ்காணும் தகவல்களை அளித்தார்.
"ஸ்மைல்- விளிம்புநிலை தனிநபர்களுக்கு வாழ்வாதாரம் மற்றும் தொழில்முனைவுக்கான ஆதரவு" என்ற திட்டத்தை சமூக நீதி மற்றும் அதிகாரமளித்தல் அமைச்சகம் உருவாக்கியுள்ளது.
'யாசகம் கேட்பதில் ஈடுபடும் நபர்களின் விரிவான மறுவாழ்வுக்கான மத்தியத் துறை திட்டம்' இதன் துணை திட்டமாகும். யாசகம் கேட்கும் செயலில் ஈடுபடும் நபர்களுக்கான நல நடவடிக்கைகள் உட்பட பல விரிவான நடவடிக்கைகளை இந்தத் திட்டம் உள்ளடக்கியது.
மறுவாழ்வு, மருத்துவ வசதிகள், ஆலோசனைகள், அடிப்படை ஆவணங்கள், கல்வி, திறன் மேம்பாடு, பொருளாதார இணைப்புகள் மற்றும் பலவற்றில் இத்திட்டத்தின் வாயிலாக கவனம் செலுத்தப்படுகிறது.
ஸ்மைல் திட்டத்தின் கீழ் 2021-22-ல் ரூ 10 கோடி, 2022-23-ல் ரூ 15 கோடி, 2023-24-ல் ரூ 20 கோடி, 2024-25-ல் ரூ 25 கோடி, 2025-26-ல் ரூ 30 கோடி என மொத்தம் ரூ 100 கோடி ஒதுக்கப்பட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1781355